Цонка Илиева
Майчице моя

chitanka.info

Майчице моя рождена!

Такава ли си ме чакала —

с коси, влюбени във вятъра,

на простор обречена,

за истината венчана?

Такава ли си ме носила

във сърцето си —

винаги трескава,

вечно забързана,

никога доволна?

Песни какви си ми пяла,

та не мога да се наситя

думи за вярност да слушам,

топли очи да срещам,

слънцето във тях да диря?

Благодаря ти, майко, за вярата,

с която си ме заченала!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.